আসাদুজ্জামান নূর: শিল্পীদের পয়সা দিতে হবে। যিনি লিখবেন তাকে ভালো পয়সা দিতে হবে। এখন কথা হলো, আপনি কম পয়সা দিচ্ছেন, একজন নাট্যকার বেঁচে থাকার জন্য মাসে দশটা নাটক লিখছে, এটা তো সম্ভব না। সৃজনশীল কাজ তো কারখানার কাজ না। শুধু প্রোডাকশন বাড়াতে থাকলাম। ফলে যে দশটি নাটক লিখছে সে ভালো নাটক লিখতে পারছে না। কিন্তু তাকে যদি মাসে দুটো নাটক লিখতে হতো এবং সেই পরিমাণ সে পয়সা পেত, তাহলে অবশ্যই সে ভালো মানের নাটক উপহার দিতে পারত। আর নাটকটি যদি ভালো লেখা না হয়, তাহলে অভিনয় শিল্পী যারা আছেন, তাদের পক্ষে ভালো অভিনয় করা সম্ভব না।